《答诸公游山作》
宋代·于石

金华山巅一挥手，俯视尘寰仰星斗。
闲云满地白鹤飞，积雪暗星苍兕吼。
北山周回七百里，名著洞星非不久。
世人未识山中乐，问我山中何所有。
旧传叱石化羊眠，亦有耕田驱鹿走。
大士浴缾今尚在，孝标书堂谁与守。
翩然东访赤松子，何须辟谷能延寿。
出门一笑星地宽，龊龊徒为儿女丑。
君不见东坡游赤壁，东望武昌西夏口。
江山风月两依然，谁能与客攜鱼酒。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。